Američko nasleđe privlači turiste
Nekoliko američkih gradova otvorilo je muzeje posvećene borbi za građanska prava, a medju njima je i Birmingem u Alabami 
Birmingem u Alabami bio je bojno polje u borbi Afroamerikanaca za jednakost početkom 1960-ih. Prečasni Martin Luter King Junior i drugi predvodili su mirne demonstracije. Ali neki od njihovih marševa postali su nasilni kada je policija počela da ih poliva šmrkovima i pušta pse na demonstrante. Mnogi su bili povredjeni, a na hiljade ljudi su uhapšene… Ti prizori su podstakli masovnu podršku naporima da se okonča rasna diskriminacija. Gotovo pedeset godina kasnije, ljudi dolaze u Institut za gradjanska prava u Birmingemu da bi naučili nešto novo o borbi za rasnu jednakost na američkom jugu. Vilijam Revl vozio je satima da bi došao do ovog muzeja. „ „“ Lorens Pidžo, predsednik muzeja, pokazuje vrata zatvorske ćelije u kojoj je nekada držan Martin Luter King. Pidžo kaže da je upravo iza tih rešetaka doktor King napisao svoje čuveno „pismo iz birmingemskog zatvora.“ Taj esej je postao najjasnije opravdanje protesta zbog rasne nejednakosti. Multimedijalne prezentacije, fotografije i eksponati dokumentuju borbu Afroamerikanaca. En Meri Vilson je turistkinja iz Londona. Vernon Roberts iz Nju Džersija kaže da eksponati sa izložbe oživljavaju snažne uspomene. Prošle godine, birmingemski Institut za gradjanska prava privukao je hiljade posetilaca. Nada se da će još više doći ove godine, dok raste interesovanje za gradjanska prava i njihovu istoriju.